05/08/2013 | Administración LocalMunicipal
Lousame
Publicación anuncio aprobación definitiva Ordenanza fiscal reguladora da taxa por expedición de documentos administrativos

Quedando elevado a definitivo o acordo provisional, adoptado polo Pleno deste Concello na sesión celebrada o día 16 de maio de 2013 (publicado no Boletín Oficial da Provincia número 108, do 7 de xuño de 2013) relativo á modificación da Ordenanza fiscal reguladora da taxa por expedición de documentos administrativos por non se ter presentado ningunha reclamación. De conformidade co disposto no artigo 17 do RDL 2/2004, de 5 de marzo, polo que se aproba o texto refundido da Lei reguladora das facendas locais, publícase agora o referido acordo plenario, así como o texto íntegro da dita ordenanza; e iso no seguinte sentido: PRIMEIRO.- Aprobar inicialmente a modificación da “Ordenanza fiscal reguladora da taxa por expedición de documentos administrativos” ó abeiro da competencia atribuída no artigo 22.2 d) e e) da Lei 7/1985, de 2 de abril, Reguladora das Bases do Réxime Local en concordancia co artigo 50.3 e 50.11 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. A Ordenanza fiscal modificada queda redactada nos términos que figuran no anexo a este acordo. SEGUNDO.- Someter a información pública este acordo de aprobación inicial a través de anuncio inserido no Boletín Oficial da Provincia (BOP) e no Taboleiro de Anuncios do Concello, polo prazo de 30 días hábiles contados a partir do seguinte ó da publicación de referencia, co fin de que os interesados poidan examinar o expediente e presentar as reclamacións e suxestións que consideren oportunas, dando así cumprimento ó previsto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais. No caso de que non se presentase ningunha reclamación ou suxestión entenderase definitivamente adoptado o acordo ata entonces provisional, sen necesidade de acordo plenario. TERCEIRO.- Publicar o acordo definitivo e o texto íntegro da Ordenanza no Boletín Oficial da Provincia, que entrará en vigor conforme ó disposto na súa disposición final. CUARTO.- Facultar á alcaldesa - presidenta tan amplamente como en dereito sexa posible, para garantir a plena efectividade do presente acordo. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, reguladora das bases de réxime local, e de conformidade co disposto no artigo 20.4. a) do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, este Concello establece a taxa por documentos que expida a Administración ou as autoridades locais a instancia de parte, que se rexerá pola presente ordenanza fiscal, redactada de co disposto no artigo 16 do dito RDL 2/2004.1.- Constitúe o feito impoñible da taxa a actividade administrativa desenvolta, a instancia de parte, de toda clase de documentos que expida e dos expedientes de que entenda a administración ou as autoridades municipais.2.- Para estes efectos, entenderase tramitada a instancia de parte, calquera documentación administrativa que fora provocada polo particular e redunde no seu beneficio, aínda que non mediase solicitude expresa do interesado.3.- Non estará suxeita a esta taxa a tramitación de documentos e expedientes que estean gravados por outra taxa municipal ou polos que se esixa un prezo público por este Concello, nin tampouco os expedientes de devolución de ingresos indebidos, os recursos administrativos contra resolucións de calquera clase, os relativos á prestación de servizos ou á realización de actividades de competencia do Concello, así como os certificados solicitados polo departamento de servizos sociais para a tramitación de expedientes. Son suxeitos pasivos contribuíntes as persoas físicas e xurídicas e as entidades a que se refire o artigo 35.4 da Lei 58/2003, de 17 de decembro, Xeral Tributaria que soliciten, ou resulten beneficiadas ou afectadas ou en interese das cales redunde a tramitación do documento ou expediente de que se trate. Responderán solidariamente e subsidiariamente deste tributoas persoas físicas e xurídicas a que se refiren os artigos 41, 42 e 43 da Lei 58/2003, de 17 de decembro, Xeral Tributaria.1.- A cota tributaria determinarase por unha cantidade fixa, segundo a natureza dos documentos ou expedientes a tramitar, de acordo coa tarifa que contén o artigo seguinte.2.- A cota da tarifa corresponde á tramitación completa en cada instancia, do documento ou expediente de que se trate, desde a súa iniciación ata a súa resolución final, incluída a certificación e notificación ó interesado do acordo recaído.3.-As cotas resultantes, por aplicación das tarifas, incrementaranse nun 50% cando os interesados solicitasen, con carácter de urxencia, a tramitación dos expedientes. As tarifas a que se refire o artigo anterior estrutúrase do seguinte xeito.1.- Cambios de titularidade en licencias de apertura: 30,00 €. 2.- Compulsas: 0,60 €. 3.- Por cada cambio material solicitado por taxistas: 18,00 €. 4.- Por cada proposición para tomar parte en contratación de obras, subministros ou servizos: 30,00 €. 5.- As copias realizadas, a petición de parte, nas fotocopiadoras municipais: Por cada copia en formato A4 b/n: 0,05 €/ud. Por cada copia en formato A4 color: 0,20 €/ud. Por cada copia en formato A3 b/n: 0,10 €/ud. Por cada copia en formato A3 color: 0,25 €/ud.6.- Por impresións que se realice nas dependencias municipais a petición dos particulares: Por cada impresión en formato A4 b/n: 0,05 €/ud. Por cada impresión en formato A4 color: 0,20 €/ud. Por cada impresión en formato A3 b/n: 0,10 €/ud. Por cada impresión en formato A3 color: 0,25 €/ud.7.- Pola busca de documentos nos arquivos, oficinas municipais, dentro do último quinquenio: 3,00 €. Por cada cinco anos anteriores a este, incrementarase na cantidade de 3,00 €/quinquenio, sen exceder de 6,00 €. 8.- Bastanteo de poderes: 30,00 €. 9.- Por devolución de avais definitivos, contrato de obra e devolución de fianza urbanización: 15,00 €. 10.- Por prórrogas de licencias urbanísticas: 6,00 €. 11.- Por tramitación documentación casamentos: 42,10 €. 12.- Informes urbanísticos: 24,00 €. 13.- Por emisión de certificacións gráficas e descritivas catastrais: 3,00 €/ud.14.- Por certificacións do Padrón de habitantes: Padrón informatizado: 1,00 € Padrón en libros: 3,00 € Non se concederá bonificación algunha dos importes das cotas tributarias sinaladas na tarifa desta taxa.1. Devéngase a taxa e nace a obriga de contribuír cando se presente a solicitude que inicia a tramitación dos documentos e expedientes suxeitos ó tributo.2. Nos casos a que se refire o apartado 2 del artigo 2º, o devengo prodúcese cando teñan lugar as circunstancias que provean a actuación municipal de oficio, ou cando esta se inicie sen previa solicitude do interesado, pero redunde no seu beneficio.1.- A taxa esixirase en réxime de autoliquidación. O ingreso realizarase nas contas bancarias autorizadas polo Concello ou na Tesourería da Corporación.2.- Os escritos recibidos polos condutos a que fai referencia o artigo 66 da Lei de Procedemento Administrativo, que non veñan debidamente reintegrados, serán admitidos provisionalmente, pero non se lles dará curso sen que se emende a deficiencia para o que se requirirá ó interesado para que, no prazo de dez días, aboe as cotas correspondentes co apercibimento de que, transcorrido dito prazo, teranse os escritos por non presentados e será arquivada a solicitude. En todo o relativo á cualificación de infraccións tributarias, así como das sancións que ás mesmas correspondan en cada caso, estarase ó disposto nos artigos 181 e seguintes da Lei 58/2003, de 17 de decembro, Xeral Tributaria. A partir da entrada en vigor da presente ordenanza, quedará derrogada a Ordenanza fiscal nº 11, reguladora da taxa por expedición de documentos administrativos, publicada definitivamente no BOP de A Coruña nº. 27 do 2 de febreiro de 2001. A presente ordenanza fiscal foi aprobada polo Pleno da Corporación Municipal en sesión de data 16 de maio de 2013. Comezará a rexer ó día seguinte da súa publicación no BOP de A Coruña e permanecerá en vigor ata que se acorde a súa modificación ou derrogación expresa.” Lousame, 18 de xullo de 2013. Asdo.: Mª Teresa Villaverde Pais, alcaldesa.